BVB Indicii schițează o mișcare de revenire, în ton cu aprecierile piețelor internaționale
*	Tranzacții de 89 milioane lei, sub media zilnică a anului 

Indicii Bursei de Valori București (BVB) au avut creșteri semnificative în ședința de tranzacționare de ieri, după trei zile de scăderi masive, în ton cu evoluția piețelor europene. Indicele BET, al celor mai lichide douăzeci de titluri ale bursei noastre, a urcat cu 3,47%, până la 17.054 de puncte, în vreme ce indicele BET-BK, reperul de randament al fondurilor de investiții în acțiuni, s-a apreciat cu 3,55%, până la 3.156 de puncte.